About flic Koa Tree. 633 



I ka hina ana o ka laau ilalo, lele mai ka manu elepaio, oia ke akua o ka poe 

 kalai waa, a kau iluna o ka laau ; ina e holoholo ka manu mai mua a hiki i hope, 

 aole kiko mao a maanei o ka laau a lele aku, he waa maikai ia ; ina e kiko ma ka aoao 

 hookahi mai mua a hiki i hope, o ka waha no ia o ka waa e kalai ai. Ina e kiko mai 

 mua a hiki i hope ma kela aoao keia aoao, he waa puha ia, ]iono ke haalelc. O ke oki 

 ana i ka welau, he pule ko ia mea; aole hoi i loaa. 



NO KE KALAI ANA. 



I ke kalai ana o ka waa, owaho mua. a pau owaho, alalia, kalai aku oloko. Oia 

 kalai ana nae, aole hooponopono ia, he pono no i ke kujja aia ka pono o ka mama i 

 kauo i kai. O ke ano o ka w-aa he miomio maikai o mua, he nui poupou o hope. Ua hoo- 

 koe ia he mau pepeiao maloko o ka waa ; o ka nui, eha, elima, eono paha, elike me ka 

 makemake o ke kahuna, a me ka nui paha o ka waa. O ka hana a na i)epeiao, he 

 wahi e paa'i ka iako, ke kia, ame ka papa noho ana o ke kanaka. 



A pau i ke kalai, alalia, hoi aku ke kahuna kalai waa a ka mea nona ka waa 

 hai aku ua pau ka waa i ke kalai ia. Ina e manao ana ka mea nona ka waa e pii e nana, 

 alalia pii pu me ke kahuna ; ina aole e pii, waiho no ka waa pela a maloo, alalia kii e 

 kauo mai i kai. 



NO KE KAUO ANA. 



ke kauo ana, he hana nui no ia. Aole e hiki ke uuku kanaka; aia no a nui, 

 a kanaha paha, kanaono, kanawalu. Elike me ka nui o ka waa pela ka nui o kanaka, 

 ina uuku ka waa uuku no kanaka. O ka la kauo waa he la hanohano loa ia, ua like 

 me ka la hoolewa kupapau o kekahi kanaka hanohano, ])ela ka hanohano o ka la kauo 

 waa, no ka mea, e pii ana kane, wahine, keiki, a me na 'Hi no hoi i kekahi wa. O ka 

 ai, o ka puaa, ka moa, ka palahu, ka ia maoli, a ku aku i uka elike me ka lawa kupf)no 

 no ka lehulehu. 



A hiki aku la kanaka i kahi o ka waa i waiho ai, alaila, liuliu a hoomakaukau 

 no ke kauo ana. A makaukau ke kaula i ka makuu o ka waa, alaila hoonoho mai ka 

 huakai mai hope ma kahi e kokoke ana i ka makuu a hiki i ka pu o ke kaula imua loa. 

 A ma ka pu o ke kaula e hoonohoia i mau kanaka ikaika malaila, i maloeloe pono ke 

 kaula i ka wa e huki ai, i ole hoi e alu ke kaula a hihia kanaka a pau i ka eha i ka wa 

 e holo ai i ka pali. 



1 ka wa e kauo ia'i ka waa a hiki i ka pali ano kiekie, kupono ole i ka lehulehu 

 ke huki pu i ka pali, alaila, hoonohonoho ia ka lehulehu o kanaka a wae ia i mau wahi 

 kanaka hapa ka mea nana e huki aku i ka ihona i ka pali, a ilaila kakou e ike ai i ka 

 akamai o ke kanaka pale waa, a ilaila no hoi ia e hoike ai i kona akamai nui i mua o 

 kanaka ; a pau ka hooponopono ana, kau iho la ke kanaka nana e hookele i ka waa i 



Memoiks B. p. B. Museum, Vol. V. — 40. 



